
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky
PLs. ÚS 8/2017-7 Ústavný súd Slovenskej republiky na neverejnom zasadnutí pléna 15. februára 2017 prerokoval sťažnosť , právne zastúpeného advokátkou
,
, pre namietané porušenie jeho základných práv podľa čl. 19 ods. 2, čl. 46 ods. 1, čl. 47 ods. 3 a čl. 48 ods. 2 Ústavy Slovenskej republiky, práv podľa čl. 6 a čl. 8 Dohovoru o ochrane ľudských práv a základných slobôd, práva podľa čl. 3 ods. 1 Dohovoru o právach dieťaťa a práva podľa čl. 24 ods. 3 Charty základných práv Európskej únie postupom Krajského súdu v Bratislave v konaní vedenom pod sp. zn. 11 CoP 390/2016 a jeho uznesením č. k. 11 CoP 390/2016-1782 z 28. októbra 2016 vedenú pod sp. zn. Rvp 139/2017 a sťažnosť maloletého
,
, zastúpeného zákonným zástupcom , právne zastúpeného advokátkou ,
, pre namietané porušenie jeho základného
práva podľa čl. 19 ods. 2 Ústavy Slovenskej republiky, práva podľa čl. 8 Dohovoru o ochrane ľudských práv a základných slobôd, práva podľa čl. 3 ods. 1 Dohovoru o právach dieťaťa a práva podľa čl. 24 ods. 3 Charty základných práv Európskej únie postupom Krajského súdu v Bratislave v konaní vedenom pod sp. zn. 11 CoP 390/2016 a jeho uznesením č. k. 11 CoP 390/2016-1782 z 28. októbra 2016 vedenú pod sp. zn. Rvp 149/2017 a takto
rozhodol: Veci vedené Ústavným súdom Slovenskej republiky pod sp. zn. Rvp 139/2017 a sp. zn. Rvp 149/2017
spája
na spoločné konanie, ktoré bude ďalej vedené
pod sp. zn. Rvp 139/2017. Odôvodnenie: 1. Sťažnosťou podľa čl. 127 ods. 1 Ústavy Slovenskej republiky (ďalej len „ústava“) doručenou Ústavnému súdu Slovenskej republiky (ďalej len „ústavný súd“) 24. januára 2017 sa (ďalej len „sťažovateľ v 1. rade“), domáhal vydania nálezu, ktorým by ústavný súd vyslovil porušenie jeho v záhlaví označených základných práv a slobôd postupom Krajského súdu v Bratislave (ďalej len „krajský súd“) v konaní vedenom pod sp. zn. 11 CoP 390/2016 a jeho uznesením č. k. 11 CoP 390/2016-1782 z 28. októbra 2016 a ktorým by napadnuté uznesenie zrušil a vec vrátil krajskému súdu na ďalšie konanie. Predmetná sťažnosť je vedená ústavným súdom pod sp. zn. Rvp 139/2017 a bola pridelená sudcovi Lajosovi Mészárosovi, ktorý je členom II. senátu ústavného súdu. 2. Dňa 25. januára 2017 bola ústavnému súdu doručená sťažnosť maloletého ,
(ďalej len „sťažovateľ v 2. rade“), syna
sťažovateľa v 1. rade, ktorou sa domáhal vydania nálezu, ktorým by ústavný súd vyslovil porušenie jeho v záhlaví označených základných práv a slobôd identickým postupom a uznesením krajského súdu a ktorým by napadnuté uznesenie zrušil a vec vrátil krajskému súdu na ďalšie konanie. Predmetná sťažnosť je vedená ústavným súdom pod sp. zn. Rvp 149/2017 a bola pridelená sudkyni Jane Baricovej, ktorá je členkou III. senátu ústavného súdu. 3. Podstatou argumentácie sťažovateľa v 1. rade, ako aj sťažovateľa v 2. rade v uvedených veciach je tvrdenie o porušení ich práv krajským súdom, ktorý napadnutým uznesením zmenil uznesenie Okresného súdu Bratislava I č. k. 2 P 7/2015-603 z 27. októbra

2015 tak, že návrat sťažovateľa v 2. rade do
nenariadil, čím „napriek právoplatnému
rozhodnutiu zákonného súdu maloletého
o zverení maloletého vo výlučnej
starostlivosti otca, nemôže vykonávať svoje práva a povinnosti k svojmu otcovi a je mu bránené realizovať svoje právo na nerušený výkon rodinného a súkromného života s oboma rodičmi“. 4. Konania vo veciach starostlivosti súdu o maloletých upravujú ustanovenia § 111 a nasl. Civilného mimosporového poriadku (ďalej len „CMSP“). Podľa § 2 ods. 1 CMSP na konania podľa tohto zákona sa použijú ustanovenia Civilného sporového poriadku (ďalej len „CSP“), ak tento zákon neustanovuje inak. 5. Podľa § 166 ods. 1 CSP v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. Ak boli také konania pridelené viacerým sudcom toho istého súdu, rozhodne o spojení konaní ten sudca, u ktorého sa začalo konanie skôr. 6. Podľa § 31a ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia CSP. 7. Podľa čl. II ods. 10 Rozvrhu práce Ústavného súdu Slovenskej republiky na obdobie od 1. 3. 2016 do 28. 2. 2017 (ďalej len „rozvrh práce na rok 2016“) v záujme hospodárnosti konania môže plénum ústavného súdu rozhodnúť o spojení vecí, ktoré boli pridelené členom rôznych senátov ako sudcom spravodajcom, na spoločné konanie, ak tieto veci spolu skutkovo súvisia alebo sa týkajú tých istých účastníkov... Ak vzhľadom na okolnosti hodné osobitného zreteľa nerozhodne plénum inak, je na spoločné konanie o spojených veciach príslušný ten senát ústavného súdu, ktorého členom je sudca spravodajca v tej zo spájaných vecí, v ktorej začalo konanie na ústavnom súde skôr (§ 18 ods. 2 zákona o ústavnom súde).

8. S prihliadnutím na obsah sťažností vedených ústavným súdom pod sp. zn. Rvp 139/2017 a sp. zn. Rvp 149/2017 a z tohto obsahu vyplývajúcu právnu a skutkovú súvislosť uvedených sťažností, ako aj na totožnosť účastníkov konania a predmetu rozhodovania krajského súdu, proti ktorému ich sťažnosti smerujú, ústavný súd v záujme hospodárnosti konania podľa § 31a zákona o ústavnom súde v spojení s § 166 ods. 1 CSP a s § 2 ods. 1 CMSP rozhodol, že veci vedené ústavným súdom pod sp. zn. Rvp 139/2017 a sp. zn. Rvp 149/2017 spája na spoločné konanie, ktoré bude ďalej vedené pod sp. zn. Rvp 139/2017. 9. Tieto skutočnosti boli podkladom pre záver ústavného súdu obsiahnutý vo výrokovej časti tohto rozhodnutia. P o u č e n i e : Proti tomuto rozhodnutiu nemožno podať opravný prostriedok. V Košiciach 15. februára 2017

Zdroj: KAUZIS.SK – https://www.kauzis.sk/judikatura/r/ECLI:SK:USSR:2017:PLs.US.8.2017.1 (dáta aktuálne k 3. 11. 2026). Záväzné je znenie zverejnené súdom.




